BRI ลุยแนวราบทำเล “ราชพฤกษ์” เปิดจอง 5-6 ก.พ.นี้
“บริทาเนีย” ลุยแนวราบทำเลราชพฤกษ์ เปิดจองครั้งแรก 5-6 ก.พ.นี้ เจาะหลุ่ม Gen Y ที่ต้องการเลือกซื้อโครงการบ้านจัดสรรที่มีความคุ้มค่า
“บริทาเนีย” ลุยทำเลราชพฤกษ์ เปิดจองครั้งแรก 5-6 ก.พ.นี้ เจาะหลุ่ม Gen Y ที่ต้องการเลือกซื้อโครงการบ้านจัดสรรที่มีความคุ้มค่า
27 ม.ค. 2565

นางศุภลักษณ์ จันทร์พิทักษ์ ประธานเจ้าหน้าที่บริหาร บริษัท บริทาเนีย จำกัด (มหาชน) หรือ BRI เปิดเผยว่า บริษัทได้รุกเปิดตัวบ้านแนวราบโครงการแรกรับปีขาล “บริทาเนีย ราชพฤกษ์ – นครอินทร์” บนทำเลศักยภาพในย่านราชพฤกษ์ ใกล้รถไฟฟ้าสายสีม่วงสถานีบางพลูและคอมมูนิตี้มอลล์หลากหลาย เช่น เดอะวอล์ค ราชพฤกษ์, เดอะคริสตัล เอสบี ราชพฤกษ์, โฮมโปร ราชพฤกษ์ เป็นต้น เพื่อตอบสนองผู้บริโภคที่มีความต้องการที่อยู่อาศัยประเภทบ้านเดี่ยวและบ้านแฝดในย่านนี้
รวมถึงต่อยอดความสำเร็จหลังจากได้รับการตอบรับที่ดีจากการพัฒนาโครงการบ้านเดี่ยว แกรนด์ บริทาเนีย ราชพฤกษ์ – พระราม 5 โดยโครงการบริทาเนีย ราชพฤกษ์ – นครอินทร์ เตรียมเปิดจอง (พรีเซล) ครั้งแรก วันที่ 5 – 6 กุมภาพันธ์ 2565 พร้อมโปรโมชันพิเศษจองปั๊บรับ 1,000,000 บาท ผ่อนเริ่มต้น 23,000 บาทต่อเดือน เปิดให้ลงทะเบียนรับสิทธิพิเศษ VIP มูลค่า 100,000 บาท เพียง 50 ท่านแรก ลงทะเบียนจองสิทธิ์ผ่านเว็บไซต์ https://bit.ly/3Gi9KPB หรือ LINE OA : https://lin.ee/bBeJ9oJ
สำหรับ บริทาเนีย ราชพฤกษ์ – นครอินทร์ เป็นบ้านเดี่ยวและบ้านแฝด 2 ชั้น จำนวน 99 ยูนิต ราคาเริ่มต้น 5.99 – 10 ล้านบาท มูลค่าโครงการกว่า 700 ล้านบาท ชูจุดเด่นหน้ากว้าง 8.10 – 10.20 เมตร มีบ้านให้เลือก 3 รูปแบบ ได้แก่ 1.บ้านแฝด (BRIGHTLING) หน้ากว้าง 8.10 เมตร ขนาด 4 ห้องนอน 3 ห้องน้ำ 2 ที่จอดรถ พื้นที่ใช้สอย 165 ตารางเมตร ที่ดินเริ่มต้น 35.8 ตารางวา 2.บ้านแฝด (HENLEY) หน้ากว้าง 9.45 เมตร 4 ห้องนอน 4 ห้องน้ำ 2 ที่จอดรถ พื้นที่ใช้สอย 190 ตารางเมตร ที่ดินเริ่มต้น 42.6 ตารางวา และ 3.บ้านเดี่ยว (STRATFORD) หน้ากว้าง 10.20 เมตร 4 ห้องนอน 4 ห้องน้ำ 2 ที่จอดรถ ที่ดินเริ่มต้น 53.1 ตารางวา
โดยจุดเด่นโครงการเป็นแบบบ้านดีไซน์ใหม่ล่าสุดสไตล์ English Gable และบริษัทฯ ถือเป็นผู้นำแบบบ้านสไตล์อังกฤษรายแรกที่มีหน้ากว้างถึงสูงสุด 10.20 เมตร และเพดานสูง 3.5 เมตร หลังคาทรงจั่วสูง สถาปัตยกรรมเรียบง่ายแต่ทันสมัย เส้นสายและสีสันเอิร์ทโทนให้ความรู้สึกผ่อนคลาย พื้นที่ภายในบ้านกว้างตอบสนองไลฟ์สไตล์คนรุ่นใหม่ที่ต้องการความยืดหยุ่น สามารถปรับเปลี่ยนพื้นที่ใช้สอยได้หลากหลายรูปแบบ เข้าถึงการใช้ชีวิตแบบ New Normal
สำหรับการดีไซน์ได้รับแรงบันดาลใจจากความเรียบง่ายและสไตล์โมเดิร์น เน้นการลดทอนเส้นสายต่างๆ และออกแบบพื้นที่ใช้สอยให้เกิดประโยชน์มากที่สุด ออกแบบสวนส่วนกลางให้สามารถรองรับการใช้ของผู้อยู่อาศัยหลากหลายเจเนอเรชั่นทั้งวัยเด็ก ผู้ใหญ่และผู้สูงอายุ เช่น Water Play สวนน้ำกลางธรรมชาติที่เชื่อมต่อสระว่ายน้ำขนาดใหญ่, Flexible Court ลานหญ้าขนาดใหญ่รองรับได้ทั้งครอบครัว เป็นต้น พร้อมคลับเฮาส์ 2 ชั้น ภายใต้แนวคิด A Luxury Life &amp; Activity By Nature ที่มีสิ่งอำนวยสะดวกครบครัน ได้แก่ สระว่ายน้ำขนาด 4.5×13.7 เมตร, คิดส์รูม, Meeting Room &amp; Workroom Studio รองรับการประชุมและการทำงานแบบ Work From Anywhere, Library Hall &amp; Fun Park และ Private Gym
“โครงการบริทาเนีย ราชพฤกษ์ – นครอินทร์ เน้นเจาะกลุ่มเป้าหมายกลุ่มคน Gen Y อายุตั้งแต่ 26 – 35 ปี ที่ต้องการเลือกซื้อโครงการบ้านจัดสรรที่มีความคุ้มค่าในราคาที่ถูกกว่า ติดตั้งระบบ Smart Home ควบคุมการทำงานผ่านแอปพลิเคชัน และระบบ Smart Security พร้อมติดตั้ง SILVERMAN APPICATION: AI รองรับการรักษาความปลอดภัย เทียบเท่าโครงการคอนโดมิเนียมหรู เพื่อตอกย้ำความเป็นผู้นำด้านการนำเทคโนโลยีเข้าปรับใช้เพื่อรองรับไลฟ์สไตล์การอยู่อาศัยในยุคปัจจุบัน” นางศุภลักษณ์ กล่าว